Document ID: 31993L0087

ΟΔΗΓΙΑ 93/87/ΕΟΚ ΤΗΣ ΕΠΙΤΡΟΠΗΣ της 22ας Οκτωβρίου 1993 για την τροποποίηση της οδηγίας 90/377/ΕΟΚ όσον αφορά τους τόπους και τις περιφέρειες διεξαγωγής ερευνών στην Ομοσπονδιακή Δημοκρατία της Γερμανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/377/ΕΟΚ του Συμβουλίου της 29ης Ιουνίου 1990 σχετικά με μια κοινοτική διαδικασία για τη διαφάνεια των τιμών αερίου και ηλεκτρικής ενέργειας για τον τελικό βιομηχανικό καταναλωτή (1),
την οδηγία 90/653/ΕΟΚ του Συμβουλίου της 4ης Δεκεμβρίου 1990 περί προσαρμογών για την εφαρμογή ορισμένων οδηγιών σχετικών με τις στατιστικές μεταφορών εμπορευμάτων και τις στατιστικές τιμών αερίου και ηλεκτρικής ενέργειας στη Γερμανία (2),
Εκτιμώντας:
ότι η Γερμανία καθόρισε τους τόπους στο έδαφος της πρώην Λαοκρατικής Δημοκρατίας της Γερμανίας, κατά τρόπον ώστε να διευρυνθεί η κατανομή κατά περιφέρειες και κατά τόπους για τις στατιστικές τιμών αερίου και ηλεκτρικής ενέργειας-
ότι ζητήθηκε η γνώμη της συμβουλευτικής επιτροπής που θεσπίστηκε με το άρθρο 7 της οδηγίας 90/377/ΕΟΚ, όσον αφορά τα μέτρα που προβλέπει η παρούσα οδηγία,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα της οδηγίας 90/377/ΕΟΚ τροποποιούνται ώστε να προστεθούν, όσον αφορά τη συλλογή των τιμών αερίου και της ηλεκτρικής ενέργειας στην Ομοσπονδιακή Δημοκρατία της Γερμανίας, οι παρακάτω τόποι και περιφέρειες:
α) στο παράρτημα Ι σημείο 11 - Ομοσπονδιακή Δημοκρατία της Γερμανίας:
- "Δρέσδη και Βερολίνο"-
β) στο παράρτημα ΙΙ σημείο 2 - Ομοσπονδιακή Δημοκρατία της Γερμανίας:
- "Έρφουρτ, Λειψία και Ρόστοκ"-
γ) στο παράρτημα ΙΙ σημείο 13 - Ομοσπονδιακή Δημοκρατία της Γερμανίας:
- "Όστεν"-
δ) η υποσημείωση αριθ. 2 στο παράρτημα ΙΙ σημείο 13 αντικαθίσταται από το ακόλουθο κείμενο:
"Τα κρατίδια (Laender) της Ομοσπονδιακής Δημοκρατίας της Γερμανίας κατατάσσονται σε τέσσερις ζώνες, ως εξής:
- βόρεια/κεντρική ζώνη: Σλέσβιγκ - Χόλσταϊν, Αμβούργο, Βρέμη, Βερολίνο, Κάτω Σαξονία, Βόρεια Έσση,
- δυτική ζώνη: Βόρεια Ρηνανία - Βεστφαλία, Ρηνανία-Παλατινάτο, Νότια Έσση, Σάαρ,
- νότια ζώνη: Βάδη - Βυρτεμβέργη, Βαυαρία,
- ανατολική ζώνη: στη ζώνη αυτή κατατάσσονται τα κρατίδια (Laender) που δεν περιλαμβάνονται στις άλλες περιφέρειες."
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 22 Οκτωβρίου 1993.

Labels: 18
19
14